techiaith/cofnodycynulliad_en-cy huggingface dataset:
English: Thank you. Like you, Vikki, I would like to congratulate Pontypridd High School on their reported improvements. I'm committed to building, as I said, on the progress made in Pathways to Success schools, ensuring that the lessons are learnt about how we can share that across the wider school system. We're working closely with local authorities and the regional consortia to ensure that exit plans for all schools are robust and in place and that we take a holistic approach, so that the successes that you've seen in those schools that you have visited continue, and that best practice can be shared as part of our commitment to a self-improving schools system.
Welsh: Diolch. Fel chi, Vikki, hoffwn longyfarch Ysgol Uwchradd Pontypridd ar y gwelliannau a nodwyd. Rwy'n ymroddedig i adeiladu, fel y dywedais, ar y cynnydd a wnaed mewn ysgolion Llwybrau Llwyddiant, gan sicrhau bod y gwersi'n cael eu dysgu ynglŷn â sut y gallwn rannu hynny ar draws y system ysgolion ehangach. Rydym yn gweithio'n agos gydag awdurdodau lleol a'r consortia rhanbarthol i sicrhau bod cynlluniau ymadael ar gyfer pob ysgol yn gadarn ac yn eu lle a'n bod ag ymagwedd gyfannol, fel bod y llwyddiannau a welsoch yn yr ysgolion hynny rydych wedi ymweld â hwy yn parhau, ac fel bod modd rhannu arferion gorau yn rhan o'n hymrwymiad i system hunanwella i ysgolion.
English: As the Member for Cynon Valley has just said, this programme is making a difference in some schools in Wales, including Milford Haven comprehensive school in my own constituency, but I appreciate that results seem to be patchy across Wales. However, given that the programme will now end just three years after its establishment, is the Cabinet Secretary satisfied that a programme like this has been given the necessary time to actually prove itself?
Welsh: Fel y mae'r Aelod dros Gwm Cynon newydd ei ddweud, mae'r rhaglen hon yn gwneud gwahaniaeth mewn rhai ysgolion yng Nghymru, gan gynnwys ysgol gyfun Aberdaugleddau yn fy etholaeth fy hun, ond rwy'n deall bod y canlyniadau i'w gweld yn anghyson ledled Cymru. Fodd bynnag, gan y bydd y rhaglen yn awr yn dod i ben dair blynedd yn unig ar ôl ei sefydlu, a yw Ysgrifennydd y Cabinet yn fodlon fod rhaglen fel hon wedi cael yr amser angenrheidiol i brofi ei hun mewn gwirionedd?
English: Thank you, Paul. Again, I'd like to congratulate the success of the school that you've mentioned. You have also recognised that those successes have not been universal in all schools that have taken part in the programme. Unfortunately, in some cases, we've seen some schools fall backwards, which is very concerning. Let's be clear, when the Schools Challenge Cymru programme was started, it was a two-year commitment and a two-year programme - that's how it was launched. My predecessor, Huw Lewis, decided to extend the programme for an additional year, but it was made quite clear that it was a time-limited programme. What's really important is that we learn from what has worked in those individual schools and that we spread that best practice to all schools in Wales, remembering that only 39 schools in Wales were part of the programme. There are positive lessons to be learnt, and we are carrying out a detailed evaluation of the programme so that we are aware of what has worked and that we can replicate that.
Welsh: Diolch yn fawr, Paul. Unwaith eto, hoffwn longyfarch llwyddiant yr ysgol a grybwylloch. Rydych hefyd wedi cydnabod nad yw'r llwyddiannau hynny wedi digwydd yn yr holl ysgolion a gymerodd ran yn y rhaglen. Yn anffodus, mewn rhai achosion, rydym wedi gweld rhai ysgolion yn llusgo ar ôl, ac mae hynny'n destun pryder mawr. Gadewch i ni fod yn glir, pan ddechreuodd y rhaglen Her Ysgolion Cymru, roedd yn ymrwymiad dwy flynedd a rhaglen dwy flynedd - dyna sut y cafodd ei lansio. Penderfynodd fy rhagflaenydd, Huw Lewis, ymestyn y rhaglen am flwyddyn ychwanegol, ond fe'i gwnaed yn gwbl glir mai rhaglen am amser cyfyngedig oedd hi. Yr hyn sy'n wirioneddol bwysig yw ein bod yn dysgu o'r hyn sydd wedi gweithio yn yr ysgolion unigol hynny a'n bod yn lledaenu'r arferion gorau i bob ysgol yng Nghymru, gan gofio mai 39 o ysgolion Cymru yn unig oedd yn rhan o'r rhaglen. Mae gwersi cadarnhaol i'w dysgu, ac rydym yn cynnal gwerthusiad manwl o'r rhaglen er mwyn i ni fod yn ymwybodol o'r hyn sydd wedi gweithio a'n bod yn gallu ailadrodd hynny.
English: Coleg Cymunedol y Dderwen in my constituency in Ynysawdre was put under Schools Challenge Cymru in 2015. In a remarkably short time, under a new executive headteacher, Nick Brain, with strong leadership right throughout the school, not only with Nick, but throughout the school now, under Schools Challenge Cymru, this year it had a record-breaking year of GCSE results: 93 per cent of students achieving at least five GCSE grades A* to C - 34 per cent higher than the year previously; 56 per cent of students achieving the gold standard of at least five GCSE grades A* to C; and, in short, the best results achieved in the short history of Coleg Cymunedol y Dderwen or its two predecessor schools of Ogmore and Ynysawdre comprehensives. So, to echo the comments of my colleagues who've spoken previously, Vikki and Paul, how do we build on that success to make sure that that is now continued long into the future, so that all of my pupils, no matter where they live, no matter what background they come from, have the very best opportunity in life?
Welsh: Cafodd Coleg Cymunedol y Dderwen yn fy etholaeth yn Ynysawdre ei roi o dan Her Ysgolion Cymru yn 2015. Mewn cyfnod hynod o fyr, o dan bennaeth gweithredol newydd, Nick Brain, gydag arweinyddiaeth gref iawn ar draws yr ysgol, nid yn unig gan Nick, ond ar draws yr ysgol yn awr, o dan Her Ysgolion Cymru, eleni cafodd ganlyniadau TGAU gwell nag erioed: cafodd 93 y cant o'r myfyrwyr o leiaf bum gradd TGAU A* i C - 34 y cant yn uwch na'r flwyddyn flaenorol; cafodd 56 y cant o fyfyrwyr y safon aur o bum gradd TGAU A* i C fan lleiaf; ac yn fyr, y canlyniadau gorau a gyflawnwyd yn hanes byr Coleg Cymunedol y Dderwen a'r ddwy ysgol a'i rhagflaenodd, sef ysgol gyfun Ogwr ac ysgol gyfun Ynysawdre. Felly, i adleisio sylwadau fy nghyd-Aelodau a siaradodd yn flaenorol, Vikki a Paul, sut rydym yn adeiladu ar y llwyddiant hwnnw i wneud yn siŵr ei fod yn parhau ymhell i'r dyfodol, fel bod fy holl ddisgyblion, ble bynnag y maent yn byw, a beth bynnag yw eu cefndir, yn cael y cyfle gorau mewn bywyd?
English: Once again, could I congratulate the immense hard work that has gone on in that new school for the improvements that they have seen? It is a testament to the dedication of the staff and the commitment of pupils and parents, and Nick Brain is to be congratulated. Huw, you have touched on the very central point of how we can drive educational change in this country and that is outstanding leadership. We know that that can be one of the biggest drivers for educational change, regardless of whether a school finds itself in a specific programme, or outside of a programme. I'm committed to developing the leadership capacity of Wales's headteachers and the next generation of school leaders, and I'll be making further announcements of my leadership academy and funding around that later on this month.
Welsh: Unwaith eto, a gaf fi longyfarch y gwaith caled aruthrol a wnaed yn yr ysgol newydd honno am y gwelliannau y maent wedi'u gweld? Mae'n dyst i ymroddiad y staff ac ymrwymiad y disgyblion a'r rhieni, ac mae Nick Brain i'w longyfarch. Huw, rydych wedi crybwyll y pwynt canolog iawn sef sut y gallwn ysgogi newid addysgol yn y wlad hon a'r ateb yw drwy arweinyddiaeth ragorol. Rydym yn gwybod y gall hynny fod yn un o'r ysgogiadau pennaf i sicrhau newid addysgol, pa un a yw ysgol wedi'i chynnwys mewn rhaglen benodol ai peidio. Rwyf wedi ymrwymo i ddatblygu gallu arweinyddiaeth prifathrawon Cymru a'r genhedlaeth nesaf o arweinwyr ysgolion, a byddaf yn gwneud cyhoeddiadau pellach ynglŷn â fy academi arweinyddiaeth a chyllid mewn perthynas â hynny yn nes ymlaen y mis hwn.
English: I must say I'm very disappointed that Schools Challenge Cymru has come to an end and I would have much preferred to see it recalibrated rather than abandoned. There is an evidence base that we can draw upon from Manchester and London of where it has succeeded and I do think it's important the Cabinet Secretary does prioritise investment in schools, where there is evidence to justify that. In terms of learning the lessons, from my understanding of Schools Challenge Cymru, a key part was the word 'challenge' and the use of a peer group to put a school under support and scrutiny. So, how can that be captured in an all-Wales programme, and how can the Secretary ensure that that isn't watered down?
Welsh: Rhaid i mi ddweud fy mod yn siomedig iawn fod Her Ysgolion Cymru wedi dod i ben a byddai wedi bod yn well o lawer gennyf ei weld yn cael ei ailraddnodi yn hytrach na'i ddileu. Ceir sylfaen dystiolaeth y gallwn ddysgu oddi wrthi ym Manceinion a Llundain ble y mae wedi llwyddo ac rwy'n credu ei bod yn bwysig fod Ysgrifennydd y Cabinet yn blaenoriaethu buddsoddiad mewn ysgolion, lle y ceir tystiolaeth i gyfiawnhau hynny. O ran dysgu'r gwersi, o fy nealltwriaeth o Her Ysgolion Cymru, rhan allweddol oedd y gair 'her' a'r defnydd o grŵp cymheiriaid i gynorthwyo a chraffu ar ysgol. Felly, sut y gellir cynnwys hynny mewn rhaglen ar gyfer Cymru gyfan, a sut y gall yr Ysgrifennydd sicrhau nad yw'n cael ei lastwreiddio?
English: Thank you very much. The Member should not be surprised that the programme has come to an end, because as I stated at the very beginning, the programme was never intended to be anything but a shorter-term intervention for the period of three years, and we have now come to the end of the three years. We're carrying out a detailed evaluation into the aspects of the programme that have indeed, in some schools, delivered tremendous results and change. We want to work on that. You say, 'What can we do around the issue of challenge?' Well, the regional consortia and the challenge advisers who are employed by the regional consortia - that is exactly the role that they have within the consortia, and we're working very closely with the Schools Challenge Cymru schools and the regional consortia to ensure that the progress that they have made does not slip back, and that we can learn the lessons of what has worked and avoid the pitfalls of parts of the programme that have not been as successful as, I'm sure, you or I would like.
Welsh: Diolch yn fawr iawn. Ni ddylai'r Aelod synnu bod y rhaglen wedi dod i ben, oherwydd fel y dywedais ar y cychwyn, ni fwriadwyd i'r rhaglen fod yn unrhyw beth ond ymyrraeth yn y tymor byrrach am y cyfnod o dair blynedd, ac rydym bellach wedi dod i ddiwedd y tair blynedd. Rydym yn cynnal gwerthusiad manwl o'r agweddau ar y rhaglen sydd yn bendant wedi sicrhau canlyniadau a newidiadau aruthrol mewn rhai ysgolion. Rydym eisiau gweithio ar hynny. Rydych yn dweud, 'Beth y gallwn ei wneud ynglŷn â'r cwestiwn o her?' Wel, mae'r consortia rhanbarthol a'r cynghorwyr her a gyflogir gan y consortia rhanbarthol - dyna'n union yw'r rôl sydd ganddynt yn y consortia, ac rydym yn gweithio'n agos iawn gydag ysgolion Her Ysgolion Cymru a'r consortia rhanbarthol i sicrhau nad yw'r cynnydd y maent wedi'i wneud yn cael ei golli, ac er mwyn i ni allu dysgu gwersi o'r hyn sydd wedi gweithio ac osgoi diffygion rhannau o'r rhaglen nad ydynt wedi bod mor llwyddiannus ag y byddech chi neu finnau eu heisiau, rwy'n siŵr.
English: Minister, I think you've heard from everyone that underperforming schools are turned round by leadership and expectations. We should expect our youngsters, regardless of their social background, to achieve really good GCSE results, and then many of them ought to have a tutor immediately as they enter their A-levels who takes them through the process of applying for the top universities - that's how we get success.
Welsh: Weinidog, rwy'n meddwl eich bod wedi clywed gan bawb fod ysgolion sy'n tangyflawni'n cael eu gweddnewid gan arweinyddiaeth a disgwyliadau. Dylem ddisgwyl i'n pobl ifanc, waeth beth fo'u cefndir cymdeithasol, gael canlyniadau TGAU da iawn, ac yna dylai llawer ohonynt gael tiwtor ar unwaith wrth iddynt ddechrau ar eu safon uwch i'w tywys drwy'r broses o ymgeisio am le yn y prifysgolion gorau - dyna sut y mae sicrhau llwyddiant.
English: Can I thank you, David? You're absolutely right. Leadership, in all its forms, from the head of an individual institution to the middle-tier management to the individual subject leaders within the school - leadership at all levels in our schools is absolutely crucial, and that's why we will set up the leadership academy - details of which I will announce later on this month. We have to have high expectations of our children. I'm afraid, in the past, we've written too many children off. We have let their postcode or the size of their parents' bank account be a determinant of what we expect of those children. That's why this Government prioritises spending on children from our poorer backgrounds, via the pupil deprivation grant, and our Seren programme is designed to ensure that our highest performers, regardless of their background, have the help and support that they need to make applications and be successful in obtaining places at Oxford, Cambridge and other Russell Group universities, and the Seren programme is delivering great success for us.
Welsh: A gaf fi ddiolch i chi, David? Rydych yn hollol gywir. Arweinyddiaeth, yn ei holl ffurfiau, o bennaeth sefydliad unigol i'r rheolwyr haen ganol ac arweinwyr pynciau unigol yn yr ysgol - mae arweinyddiaeth ar bob lefel yn ein hysgolion yn gwbl hanfodol, a dyna pam y byddwn yn sefydlu academi arweinyddiaeth a byddaf yn cyhoeddi manylion amdani yn nes ymlaen y mis hwn. Mae'n rhaid i ni gael disgwyliadau uchel ar gyfer ein plant. Rwy'n ofni, yn y gorffennol, ein bod wedi diystyru gormod o'n plant. Rydym wedi gadael i'w cod post neu faint cyfrif banc eu rhieni benderfynu'r hyn rydym yn ei ddisgwyl gan y plant hynny. Dyna pam y mae'r Llywodraeth hon yn blaenoriaethu gwariant ar blant o'n cefndiroedd tlotach, drwy'r grant amddifadedd disgyblion, ac mae ein rhaglen Seren wedi ei chynllunio i sicrhau bod ein perfformwyr gorau, beth bynnag fo'u cefndir, yn cael y cymorth a'r gefnogaeth sydd eu hangen arnynt i ymgeisio a llwyddo i gael lle yn Rhydychen, Caergrawnt a phrifysgolion eraill Grŵp Russell, ac mae'r rhaglen Seren yn sicrhau llwyddiant mawr i ni.
English: The next item is questions to the Counsel General, and the first question comes from Simon Thomas.
Welsh: Yr eitem nesaf yw'r cwestiynau i'r Cwnsler Cyffredinol, a'r cwestiwn cyntaf - Simon Thomas.
English: Thank you for the question. The Member will know that this answer is subject to the established law officers' convention, but the Welsh Government remains committed to securing the best possible settlement for Wales. To that purpose, our officials are continuing to engage with UK Government officials as the Bill progresses in the House of Lords. I can say also that I have recently delivered lectures on the Wales Bill and broader issues of access to justice to Cardiff University, University of South Wales and the recent Legal Wales conference in Bangor, and copies of these speeches, with all the details of the content, are available upon request.
Welsh: Diolch am y cwestiwn. Bydd yr Aelod yn gwybod bod yr ateb hwn yn ddarostyngedig i gonfensiwn sefydledig swyddogion y gyfraith, ond mae Llywodraeth Cymru yn parhau'n ymrwymedig i sicrhau'r setliad gorau posibl i Gymru. I'r diben hwnnw, mae ein swyddogion yn parhau i ymgysylltu â swyddogion Llywodraeth y DU wrth i'r Bil fynd drwy Dŷ'r Arglwyddi. Gallaf ddweud hefyd fy mod wedi cyflwyno darlithoedd ar Fil Cymru a materion ehangach yn ymwneud â mynediad at gyfiawnder ym Mhrifysgol Caerdydd, Prifysgol De Cymru a chynhadledd ddiweddar Cymru'r Gyfraith ym Mangor, ac mae copïau o'r areithiau hyn, gyda'r holl fanylion am y cynnwys, ar gael o ofyn amdanynt.
English: I can see that my good friend's speeches are going to be very popular stocking fillers this Christmas, undoubtedly. [Laughter.] But he's mentioned that he's had time already to do some other reading - of the House of Lords report. I should make clear that there is still the opportunity to improve this Bill if there is a will to do it in the remaining stages in the House of Lords and in the Commons as well - to make it something that is useful to the Senedd, to the Assembly and to the Government as well. But there is work to be done. Did he note, as I did, that in that House of Lords report from the Constitutional Committee there, they said that the lack of clarity over the demarcation of powers between the UK Parliament and the Welsh Assembly not only risks future litigation, but the need for further legislation to clarify the settlement? Now, that's the scale of the work that needs to be done. So, does he agree with their assessment that, actually, this - unless the improvements are made - could mean more litigation and less clarity?
Welsh: Gallaf weld bod areithiau fy nghyfaill yn mynd i fod yn anrhegion poblogaidd iawn y Nadolig hwn, yn ddi-os. [Chwerthin.] Ond mae wedi crybwyll ei fod wedi cael amser eisoes i wneud peth gwaith darllen arall - adroddiad Tŷ'r Arglwyddi. Dylwn ddweud yn glir fod yna gyfle o hyd i wella'r Bil hwn os oes ewyllys i wneud hynny yn y camau sy'n weddill yn Nhŷ'r Arglwyddi, ac yn Nhŷ'r Cyffredin yn ogystal - i'w wneud yn rhywbeth sy'n ddefnyddiol i'r Senedd, i'r Cynulliad ac i'r Llywodraeth hefyd. Ond mae gwaith i'w wneud. A nododd, fel y gwnes i, eu bod yn dweud yn adroddiad Tŷ'r Arglwyddi gan y Pwyllgor Cyfansoddiadol yno, fod y diffyg eglurder ynglŷn â phennu ffiniau pwerau rhwng Senedd y DU a Chynulliad Cymru nid yn unig yn creu risg o ymgyfreitha yn y dyfodol, ond yr angen am ddeddfwriaeth bellach i egluro'r setliad? Nawr, dyna faint y gwaith sydd angen ei wneud. Felly, a yw'n cytuno gyda'u hasesiad y gallai hyn olygu mewn gwirionedd - oni bai bod y gwelliannau yn cael eu gwneud - mwy o ymgyfreitha a llai o eglurder?
English: I certainly do agree. The problems associated with the conferred-powers model - and I think there was agreement on the need to move to a reserved-powers model - are accepted almost universally. The only problem is that a reserved-powers model becomes self-defeating if you attempt to reserve just about anything and everything and the kitchen sink as a reservation. In those circumstances, it becomes self-defeating, and the only consequence of that is that you end up with more and more matters having to be determined in the Supreme Court at considerable length and considerable difficulty, and it does not give what we all want from a legislative system, and that is clarity and stability.
Welsh: Rwy'n sicr yn cytuno. Mae'r problemau sy'n gysylltiedig â'r model rhoi pwerau - ac rwy'n meddwl bod cytundeb ar yr angen i symud at fodel cadw pwerau - yn cael eu derbyn bron yn gyffredinol. Yr unig broblem yw bod model cadw pwerau yn dod yn hunandrechol os ceisiwch gadw unrhyw beth a phopeth a sinc y gegin yn fater a gedwir yn ôl. Yn yr amgylchiadau hynny, mae'n hunandrechol, ac unig ganlyniad hynny yw eich bod yn gorfod cael mwy a mwy o faterion wedi'u penderfynu yn y Goruchaf Lys mewn cryn dipyn o fanylder a chyda chryn dipyn o anhawster, ac nid yw'n rhoi yr hyn rydym i gyd ei eisiau mewn system ddeddfwriaethol, sef eglurder a sefydlogrwydd.
English: I apologise, I haven't read all the Counsel General's speeches, but I am delighted to ask him a question. He anticipates this upsurge in litigation to the Supreme Court with disagreement and uncertainty on the basis of the Wales Bill, at least in its current form. I wonder what consideration he'd given to the resource implications for his office of such an upsurge in litigation.
Welsh: Rwy'n ymddiheuro, nid wyf wedi darllen holl areithiau'r Cwnsler Cyffredinol, ond mae'n bleser cael gofyn cwestiwn iddo. Mae'n rhagweld y cynnydd hwn mewn ymgyfreitha yn y Goruchaf Lys gydag anghytundeb ac ansicrwydd ynglŷn â sail Bil Cymru, yn ei ffurf bresennol o leiaf. Tybed pa ystyriaeth a roddodd i'r goblygiadau i'w swyddfa o ran adnoddau o ganlyniad i gynnydd o'r fath mewn ymgyfreitha.
English: Well, the more cases that are, the more costs there are that are borne by the public purse, and that is absolutely another reason why we want clarity and stability, so that matters don't have to go to the Supreme Court and that they don't have to involve rather complex legal arguments and teams of lawyers to resolve. That is one of the key things that the whole purpose to having a clearer constitutional settlement was sought to avoid.
Welsh: Wel, po fwyaf o achosion sydd, y mwyaf o gostau a delir o'r pwrs cyhoeddus, ac mae hwnnw'n bendant yn rheswm arall pam y byddem eisiau eglurder a sefydlogrwydd, fel nad oes rhaid i faterion fynd i'r Goruchaf Lys ac fel nad oes rhaid cael dadleuon cyfreithiol braidd yn gymhleth a thimau o gyfreithwyr i'w datrys. Dyna un o'r pethau allweddol y ceisiwyd cael setliad cyfansoddiadol cliriach yn unswydd i'w hosgoi.
English: I welcome the Law Commission report, and, together with the First Minister, am carefully considering the recommendations and implications. I will provide an interim response to the commission before the end of the year, and will make this available to Members.
Welsh: Rwy'n croesawu adroddiad Comisiwn y Gyfraith, ac rwyf fi a'r Prif Weinidog yn ystyried yr argymhellion a'r goblygiadau yn ofalus. Byddaf yn darparu ymateb interim i'r comisiwn cyn diwedd y flwyddyn, a byddaf yn sicrhau ei fod ar gael i'r Aelodau.
English: Can the Counsel General set out the route-map for the codification process, and indicate the benefits and potential risks that could arise from codification?
Welsh: A all y Cwnsler Cyffredinol nodi'r trywydd ar gyfer y broses gyfundrefnu, a dynodi'r manteision a'r risgiau posibl a allai godi o gyfundrefnu?
English: Thank you for the question. The Members know that this question engages the established law officers' convention. But what I can say is that the Welsh Government will play a full part in discussions around the UK's withdrawal from the European Union, and that will, of course, entail careful consideration of the implications of withdrawal for the devolution settlement.
Welsh: Diolch am y cwestiwn. Mae'r Aelodau'n gwybod bod y cwestiwn hwn yn ddarostyngedig i gonfensiwn sefydledig swyddogion y gyfraith. Ond yr hyn y gallaf ei ddweud yw y bydd Llywodraeth Cymru yn chwarae rhan lawn yn y trafodaethau ar y DU yn gadael yr Undeb Ewropeaidd, a bydd hynny, wrth gwrs, yn golygu mynd ati'n ofalus i ystyried goblygiadau gadael i'r setliad datganoli.
English: Thank you, Counsel General. You will be aware of the ongoing High Court action in respect of article 50. What steps has he taken to ensure that Welsh interests are being protected in respect of this action?
Welsh: Diolch, Gwnsler Cyffredinol. Fe fyddwch yn ymwybodol o'r achos sy'n mynd rhagddo yn yr Uchel Lys mewn perthynas ag erthygl 50. Pa gamau y mae wedi'u rhoi ar waith i sicrhau bod buddiannau Cymru yn cael eu gwarchod mewn perthynas â'r achos hwn?